
VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS ENERGETIKOS REGULIAVIMO TARYBOS 2011 M. LIEPOS 25 D. NUTARIMO NR. O3-193 „DĖL PASINAUDOJIMO ELEKTROS TINKLAIS TVARKOS APRAŠO RENGIMO SĄLYGŲ APRAŠO PATVIRTINIMO“ PAKEITIMO

2024 m. sausio 26 d. Nr. O3E-81
Vilnius


Vadovaudamasi Lietuvos Respublikos elektros energetikos įstatymo 9 straipsnio 3 dalies 36 punktu, 22 straipsnio 31 dalimi, 31 straipsnio 21 dalimi, 39 straipsnio 21 dalimi bei atsižvelgdama į Valstybinės energetikos reguliavimo tarybos (toliau – Taryba) Dujų ir elektros departamento Atsinaujinančių išteklių ir elektros mažmeninės rinkos skyriaus 2024 m. sausio 18 d. pažymą Nr. O5E-49 „Dėl Valstybinės energetikos reguliavimo tarybos 2011 m. liepos 25 d. nutarimo Nr. O3-193 „Dėl Pasinaudojimo elektros tinklais tvarkos aprašo rengimo sąlygų aprašo patvirtinimo“ pakeitimo“, Taryba nutaria:
. Pakeisti Pasinaudojimo elektros tinklais tvarkos aprašo rengimo sąlygų aprašą, patvirtintą Tarybos 2011 m. liepos 25 d. nutarimu Nr. O3-193 „Dėl Pasinaudojimo elektros tinklais tvarkos aprašo rengimo sąlygų aprašo patvirtinimo“ (toliau ‒ Aprašas):
. Pakeisti Aprašo 4 punktą ir jį išdėstyti taip:
„. Pasinaudojimo tvarkos aprašas privalo būti parengtas vadovaujantis šiais principais:
. objektyvumo. Šis principas reiškia, kad operatoriaus sprendimo dėl tinklų naudotojo pasinaudojimo elektros tinklais priėmimas ir kiti operatoriaus veiksmai turi būti nešališki ir objektyvūs; 
. skaidrumo ir viešumo. Šis principas reiškia, kad Pasinaudojimo tvarkos aprašas ir (ar) jo pakeitimai turi būti pateikti viešajai konsultacijai, kurios metu gautos pastabos ir pasiūlymai aptarti su suinteresuotais rinkos dalyviais, nurodant, kaip į pastabas ir pasiūlymus bus atsižvelgta, o jeigu neatsižvelgta – aiškiai išdėstant neatsižvelgimo motyvus; 
. nediskriminavimo. Šis principas reiškia, kad tos pačios grupės tinklų naudotojams turi būti taikomos vienodos nuostatos, nebūtų suteikiamos privilegijos arba nustatomos diskriminacinės nuostatos išskirtinai vienai ar kelioms tinklų naudotojų grupėms, jeigu šių grupių tinklų naudojimo pobūdis iš esmės nesiskiria nuo kitų tinklų naudotojų grupių ir (ar) jei tai nenumatyta kituose aukštesnės teisinės galios teisės aktuose. 
. proporcingumo. Šis principas reiškia, kad Pasinaudojimo tvarkos apraše nustatomas teisinis reguliavimas turi būti būtinas, pagrįstas ir sudaryti kuo mažesnę administracinę ir kitokią naštą tinklų naudotojams; 
. aiškumo. Šis principas reiškia, kad Pasinaudojimo tvarkos aprašo nuostatos turi būti logiškos, nuoseklios, glaustos, suprantamos, tikslios, aiškios ir nedviprasmiškos; 
. sistemiškumo. Šis principas reiškia, kad Pasinaudojimo tvarkos aprašo nuostatos turi derėti tarpusavyje ir neprieštarauti aukštesnės teisinės galios teisės aktams.“
.	Pakeisti Aprašo 6 punkto pirmą pastraipą ir ją išdėstyti taip:
„. Pasinaudojimo tvarkos apraše, vadovaujantis Sąlygų aprašo 4 punkte išvardintais principais, privaloma atskleisti:“.
.	Pakeisti Aprašo 6.3 papunktį ir jį išdėstyti taip:
„. išankstinių prijungimo sąlygų išdavimo tvarką;“.
.	Pakeisti Aprašo 6.5 papunktį ir jį išdėstyti taip:
„. ketinimų protokolo sudarymo tvarką;“.
.	Pakeisti Aprašo 6.6 papunktį ir jį išdėstyti taip:
„. prievolių įvykdymo užtikrinimo pateikimo tvarką;“.
.	Pakeisti Aprašo 6.7 papunktį ir jį išdėstyti taip:
„. informaciją apie leidimo plėtoti gamybos pajėgumus gavimo tvarką;“
.	Papildyti Aprašą 6.121 papunkčiu ir jį išdėstyti taip:
„. energijos kaupimo įrenginiams skirtus bendruosius techninius reikalavimus, jeigu jie nėra nustatyti kitais teisės aktais. Bendrieji techniniai reikalavimai energijos kaupimo įrenginiams suprantami kaip prijungimo prie elektros tinklų reikalavimai ir savo pobūdžiu yra analogiški reikalavimams, įtvirtintiems 2016 m. balandžio 14 d. Komisijos reglamente (ES) 2016/631 dėl tinklo kodekso, kuriame nustatomi generatorių prijungimo prie elektros energijos tinklo reikalavimai, ir 2016 m. rugpjūčio 17 d. Komisijos reglamente (ES) 2016/1388 dėl tinklo kodekso, kuriame nustatomi apkrovos prijungimo reikalavimai;“.
.	Papildyti Aprašą 6.122  papunkčiu ir jį išdėstyti taip:
„. elektrinių bendruosius techninius reikalavimus, kiek jie nėra reglamentuoti aukštesnės galios teisės aktų;“
.	Pakeisti Aprašo 6.14 papunktį ir jį išdėstyti taip:
„. elektros tinklų pajėgumų padidinimo sąlygas (etapus) prijungiant įrenginius;“.
.	Pakeisti Aprašo 6.15 papunktį ir jį išdėstyti taip:
„. informaciją apie įrenginių prijungimo prie elektros tinklų sąnaudų paskirstymo tvarką;“
.	Pakeisti Aprašo 6.16 papunktį ir jį išdėstyti taip:
„ reglamentuoti prie elektros tinklų prijungtų įrenginių reguliavimo tvarką;“
.	Papildyti Aprašą 6.211 papunkčiu ir jį išdėstyti taip:
„. operatorių tarpusavio bendradarbiavimo tvarką, siekiant laiku informuoti operatorius apie elektros tinklų pralaidumų rezervaciją, darančią įtaką kito operatoriaus tinklų pralaidumų vertinimui.“
.	Papildyti Aprašą 71 punktu ir jį išdėstyti taip:
„. Operatorius, teikdamas derinti Pasinaudojimo tvarkos aprašą Tarybai, kartu privalo pateikti laisvos formos atitikties Sąlygų aprašui lentelę, kai Pasinaudojimo tvarkos aprašas teikiamas nauja redakcija.“
.	Įpareigoti elektros energijos skirstomųjų tinklų operatorius ir elektros energijos perdavimo sistemos operatorių ne vėliau kaip per 90 kalendorinių dienų nuo šio nutarimo įsigaliojimo dienos parengti ir Tarybai pateikti tvirtinti atnaujintus pasinaudojimo elektros tinklais tvarkos aprašus.



Tarybos pirmininkas	Renatas Pocius

